**LĒMUMS**

Liepājā

|  |  |
| --- | --- |
| 2023. gada 21. decembrī |  Nr.499/14(prot. Nr.14, 62.§) |

Par zemesgabala Brīvības ielā, blakus

nekustamajam īpašumam Brīvības ielā 185A,

daļas iznomāšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, piekrītot zemesgabala iznomāšanai reklāmas objekta vai izkārtnes izvietošanai gar ceļiem, pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 2. punktu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 28. punktu, 29.1., 29.9. un 30.4. apakšpunktu, izskatot SIA “MŪRNIEKS” 2023. gada 22. novembra iesniegumu, Liepājas valstspilsētas pašvaldības iestādes “Liepājas būvvalde” 2023. gada 5. decembra vēstuli Nr.818/2.3. “Nosacījumi reklāmas stenda izvietošanai Brīvības ielā 185A, Liepājā”, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 27. novembra priekšlikumu (sēdes protokols Nr.23) un Liepājas valstspilsētas pašvaldības domes pastāvīgās Attīstības komitejas 2023. gada 14. decembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Iznomāt SIA “MŪRNIEKS” (reģistrācijas Nr.42102001645; juridiskā adrese: Krūmu iela 11/13, Liepāja) uz 5 (pieciem) gadiem zemesgabala Brīvības ielā (kadastra apzīmējums 1700 023 0087), blakus nekustamajam īpašumam Brīvības ielā 185A, daļu 15 kv.m platībā (pielikumā) teritorijas labiekārtošanai un reklāmas stenda uzstādīšanai.

2. Liepājas valstspilsētas pašvaldības iestādei “Liepājas Nekustamā īpašuma pārvalde” sagatavot līguma projektu par lēmuma 1. punktā minētā zemesgabala Brīvības ielā (kadastra apzīmējums 1700 023 0087), blakus nekustamajam īpašumam Brīvības ielā 185A, daļas iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabala daļu;

2.2. nomnieks maksā nomas maksu saskaņā ar sertificēta vērtētāja novērtējumu;

2.3. nomnieks papildus nomas maksai maksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks saskaņā ar Liepājas pilsētas domes 2020. gada 17. decembra saistošajiem noteikumiem Nr.47 “Liepājas pilsētas pašvaldības teritorijas kopšanas un būvju uzturēšanas saistošie noteikumi” un citiem kārtību regulējošiem noteikumiem nodrošina iznomātās vietas un reklāmas stenda uzturēšanu kārtībā;

2.7. nomnieks apņemas viena gada laikā no līguma noslēgšanas dienas iesniegt Liepājas valstspilsētas pašvaldības iestādē “Liepājas būvvalde” atbilstošu projekta dokumentāciju, ievērojot šādus nosacījumus reklāmas stenda izvietošanai:

 2.7.1. izvietojams horizontāla formāta divpusējs reklāmas objekts, novietots paralēli nobrauktuvei;

2.7.2. reklāmas laukuma izmērs 2200x1600 mm, reklāmas objekta kopējais augstums 2800 mm;

2.7.3. reklāmas plaknēm jābūt izgatavotām no stingra materiāla – alumīnija kompozītmateriāla planšetes ar līmplēves aplikāciju, kas stiprināta metāla rāmī;

2.7.4. reklāmas vairogs izvietojams uz vienas kājas – metināta, krāsota (pieļaujams dažādu gradāciju pelēki toņi) metāla konstrukcija;

2.7.5. reklāma izvietojama uz abām reklāmas objekta plaknēm, kas vērstas pret publisko ārtelpu;

2.7.6. izvietojot reklāmas objektu ar piesaisti zemei, tas stiprināms zemē ar pamatiem. Aizliegta redzamu atsvaru, redzamu pamatnes balstu un atsaišu lietošana;

 2.7.7. reklāmas objektu izvietošana gar ceļiem veicama atbilstoši Ministru kabineta 2005. gada 7. jūnija noteikumiem Nr.402 “Noteikumi par reklāmas objektu vai informācijas objektu izvietošanu gar ceļiem, kā arī kārtību, kādā saskaņojama reklāmas” un reklāmas objekta izvietošanai saņemams ceļa pārvaldītāja – Liepājas valstspilsētas pašvaldības iestādes “Liepājas Komunālā pārvalde” – saskaņojums par reklāmas objekta izvietojumu attiecībā pret ceļu satiksmes drošību.

3. Lēmuma 1. punktā minētajai zemesgabala daļai kadastra vērtēšanas vajadzībām noteikt lietošanas mērķi – rūpnieciskās ražošanas uzņēmumu apbūve (kods 10 01).

4. Pilnvarot Liepājas valstspilsētas pašvaldības iestādes “Liepājas Nekustamā īpašuma pārvalde” vadītāju parakstīt zemes nomas līgumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

5. Gadījumā, ja SIA “MŪRNIEKS” vainas dēļ līgums par lēmuma 1. punktā minētā zemesgabala Brīvības ielā, blakus nekustamajam īpašumam Brīvības ielā 185A, daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

6. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |